Аԥсны Урыстәылаҟа азыҳәа нанашьҭит шә-нызқь доза алаҵа аиуразы
© Sputnik / Магда ХибеллиВакцинация от коронавируса в Венесуэле
© Sputnik / Магда Хибелли/
Аԥсны амедусҳәарҭақәа рҟны акоронавирус аҟынтәи алаҵаҟаҵара еиҭахацыркхеит нанҳәа 10 инаркны "Спутник Лайт" ала.
АҞӘА, нанҳәа 13 – Sputnik, Бадраҟ Аҩӡба. Аԥсны Урыстәылаҟа азыҳәа нанашьҭит COVID-19 аҟынтәи шә-нызқь доза алаҵа аиуразы ҳәа иҳәеит Акоординациатә штаб аилатәараҿы аԥыза-министр Александр Анқәаб.
"Ҳзыҳәа Урыстәыла аиҳабыра рҿы ишьҭоуп. Алаҵа ҟалоит, аха ианыҟало арыцхә сызшәаҳәом. Ари аус ҳнапы алакуп Аслан Гьаргь-иԥа, сара, агәабзиарахьчара аминистр", - иҳәеит иара.
Алаҵа аагара азҵаара имариоу акәым, COVID-19 Урыстәылеиԥш адунеи зегь ахьамҽханакыз азы. Уи адагьы урыстәылатәи алаҵа зҭаху атәылақәа рацәоуп иҳәоит аиҳабыра рхада.
12 Нанҳәа, 13:04
38
"Урыстәылатәи алаҵа зҭаху атәылақәа рацәоуп. Уи агәра ргоит. Аҭыжьра еиҳа-еиҳа еизҳауеит. Аӡәгьы цас акгьы ҟаиҵом. Уи еилкаауп. Ҳаԥшып, хара имгакәа иҳауп ҳәа ҳгәы иаанагоит", - иҳәеит аԥыза-министр.
"Спутник V" актәи апартиа 4000 доза 6,9 миллион мааҭ ҳәа иаахәан 2021 шықәса мшаԥымзазы. Даҽа 2500 доза агуманитартә цхыраара ҳәа Урыстәыла Аԥсныҟа иаанашьҭит.
Алаҵа "Спутник Лайт" хә-нызқь доза Аԥсныҟа иааган нанҳәа 6 рзы. Ари апартиа аахәареи Аԥсныҟа аашьҭра аиҿкаареи ихахьы игеит Москватәи Аԥсуа диаспора аиҳабы Беслан Агрба.
Лаҵарамза алагамҭазы еилкаахеит акоронавирустә чымазара ҿкы COVID-19 аҟынтәи аԥшьбатәи урыстәылатәи алаҵа "Спутник Лайт" ашәҟәы ишҭаргалаз. Иара ауаҩытәыҩса 85% ихьчара алшоит.